



 **REPUBLIKA HRVATSKA**

**BJELOVARSKO – BILOGORSKA ŽUPANIJA**

 **OPĆINA VELIKA PISANICA**

 **OPĆINSKI NAČELNIK**

Na temelju članka 48. Statuta Općine Velike Pisanice („Službeni glasnik Općine Velika Pisanica“ br. 5/2018), Općinski načelnik Općine Velika Pisanica dana 03. siječnja 2020. godine, donosi

**ODLUKU**

**o pomoći za opremu novorođenog djeteta u obitelji u 2020. godini**

Članak 1.

Ovom Odlukom uređuju se uvjeti i način ostvarivanja korištenja prava na pomoć za opremu novorođenog djeteta u obitelji te visinu pomoći postupak njezina ostvarivanja u 2020. godini.

Članak 2.

Pravo na pomoć za opremu novorođenog djeteta u obitelji može ostvariti i koristiti roditelj:

 - za dijete rođeno u obitelji od 01. siječnja 2020. godine do 31. prosinca 2020. godine,

 koji je državljanin Republike Hrvatske, s prebivalištem na području općine Velika

 Pisanica najmanje jednu godinu prije rođenja djeteta

Članak 3.

Visina novčanog iznosa za opremu novorođenog djeteta u obitelji iznosi 4.000,00 kuna. Sredstva iz prethodnog stavka isplatit će se u jednokratnom iznosu u roku od 60 dana od dana podnošenja zahtjeva na tekući račun podnositelja.

Članak 4.

Zahtjev za ostvarivanje prava za pomoć za opremu novorođenog djeteta u obitelji podnosi se Jedinstvenom upravnom odjelu u roku od šest mjeseci od dana rođenja djeteta za koje se podnosi zahtjev.

Uz zahtjev podnositelj mora priložiti dokaz o svom državljanstvu (domovnica ili kopija osobne iskaznice), potvrdu o prebivalištu oba roditelja i rodni list za novorođeno dijete.

Članak 5.

Jedinstveni upravni odjel utvrđuje jesu li ispunjeni uvjeti za isplatu sredstava za opremu novorođenog djeteta u smislu ove Odluke.

O pravu za isplatu sredstava donosi se rješenje.

Članak 6.

Sredstva za provedbu Odluke osigurana su u Proračunu Općine Velika Pisanica za 2019. godinu.

Članak 7.

Ova Odluka stupa na snagu danom objave na službenoj stanici Općine Velika Pisanica [www.velika-pisanica.hr](http://www.velika-pisanica.hr) te na oglasnoj ploči.

OPĆINSKI NAČELNIK OPĆINE VELIKA PISANICA

KLASA: 402-01/20-01/01

URBROJ: 2103/05-03-20-01

Velika Pisanica, 03. siječnja 2020.

 Općinski načelnik:

 Fredi Pali